ईरान के इस मशहूद थियेटर को आर्मीनियाई मूल के ईरानी वास्तुकार Eugene Ftandlyans ने बनाया था। तालारे वहदत के निर्माण में दस वर्षों का समय लगा था। इस नाट्यशाला का आधारभूत ढांचा 15700 वर्गमीटर क्षेत्र में बना हुआ है। इसमें ग्राउन्ड फ़्लोर पर एक बहुत बड़ा हाल है जिसमें कम से कम 900 दर्शकों के बैठने की क्षमता है। यह इमारत तीन मंज़िला है जिसके प्रवेश द्वार पूरब और पश्चिम की दिशाओं में बने हैं। तालारे वहदत में एक मुख्य स्टेज है और इसके अतिरिक्त तीन अन्य स्टेज या डाएस भी हैं। इनके पीछे मेक अप रूम और अभ्यास कक्ष बने हुए हैं।